פעולה 1- חשיפה לנושא השנתי

מטרות הפעולה:  
1. החניכים ייחשפו לנושא השנתי  
2. החניכים יתחברו לנושא השנתי  
3. החניכים ייחשפו לפרויקט הסוף שלהם השנה

מהלך הפעולה-

1. סבב מה נשמע (10 דקות)

כל חניך ישתף מה שלומו, איך עבר היום שלו ואיך הוא מגיע לפעולה.

1. משחק פתיחה (10 דקות)

נעמוד במעגל, כל חניך יצטרך לחשוב במה ירצה לעבוד בעתיד. כל אחד בתורו יצטרך להציג בפנטומימה או בדרך יצירתית אחרת את מה שהוא רוצה לעשות בעתיד. שאר הקבוצה תצטרך לנחש וכל ניחוש נכון מקנה נקודה טובה לחניך שהצליח לזהות (אפשר להמיר את הנקודות ל״צ׳ופר״ אחר שמתאים לאופי הקבוצה וידרבן אותם להשתתף ולקחת חלק).

1. שמש אסוציאציות (10 דקות)

נכתוב על דף גדול באמצע המעגל את המילה ״עתיד״ ונשאל את החניכים מה עולה להם בראש כשהם שומעים את המילה עתיד. אין תשובות נכונות או לא נכונות, נעזור להם לפתח את המחשבה ולעוף עם הדמיון. על הבריסטול אפשר להוסיף ציורים של טכנולוגיה כפי שכנראה תראה בעתיד ועוד אלמנטים שיעזרו להם. את הבריסטול אפשר לתלות בכיתה שיישאר להמשך השנה ותמיד יהיה ניתן לחזור אליו, להוסיף ולשדרג.

1. חשיפה לנושא השנתי (15 דקות)

לאחר המשחק, נחשוף את החניכים לנושא השנתי ״קדימה לעתיד״ ונסביר להם עליו. הנושא השנתי הוא עתידנות ועתיד אישי. נדחינו ביחד איך יראה העתיד האישי שלנו (חלומות, מטרות, תוכניות), והעתיד מבחינה טכנולוגית, אקולוגית, דיור, לבוש, חינוך, כלכלה ועוד. הפרויקט שלנו יהיה מורכב מחלומות לעתיד האישי או הכללי באמצעים אמצעים דיגיטליים.

נשאל את החניכים-

* למה חשוב להתעסק בעתיד?
* האם עיסוק בעתיד יכול לעזור לנו? אם כן, איך?
* סבב - מה כל אחד רוצה לאחל לעצמו לעתיד? למשל לעוד שנה?